[Resep] Bobotie-frikkadelleFoto: Verskaf Bobotie-frikkadelle is so maklik om te maak, veral as jy lus is vir bobotie, maar nie tyd het om ‘n hele gereg voor te berei nie. Gebruik net dieselfde geurmiddels in ‘n frikkadelmengsel en siedaar! Dis ‘n heerlike aandete, maar maak beslis genoeg om in jou gesin se kosblikke te pak en onthou, dit vries uitstekend. Dan is daar ook ’n resep vir ’n geroosterde neute- en sademengsel wat baie veelsydig is. Dit kan ’n peuselhappie wees of met ongegeurde jogurt en vars appel geniet word. Dis ’n lekker ontbyt vir mense wat nie vroegoggend al wil of kan eet nie. Of sit dit sommer as ‘n geurige nagereg voor, want die kombinasie van soeter speserye, vars appel en die jogurt is altyd heerlik. Dit kan ook in groter hoeveelhede gemaak en in ‘n lugdigte houer gebêre word. Bobotie is beslis een van daardie eg Suid-Afrikaanse geregte en iets wat baie mense uit hul kinderdae onthou. Hier is dieselfde geure nou op ‘n nuwe manier voorgesit. Metode: Kyk elke Maandagoggend na #Kosblik op Die Groot Ontbyt of besoek Heleen Meyer se webwerf of Facebook-blad vir nog maklike en gesonde kosblik-idees. Koop Heleen Meyer se resepteboek Maak Vyf in Die Koöperasie, Maroela Media se aanlynwinkel. Dit bevat eenvoudige en maklike resepte van bekende bestanddele wat elk op vyf verskillende maniere gebruik word.